CELEX: C2006/131/21
Language: hu
Date: 2006-06-03 00:00:00
Title: C-205/04. sz. ügy: A Bíróság (második tanács)  2006. február 23-i  ítélete – Az Európai Közösségek Bizottsága kontra Spanyol Királyság (Tagállami kötelezettségszegés – Munkavállalók szabad mozgása – Közszolgálatban történő foglalkoztatás – A más tagállamok közszolgálatában munkaviszonyban töltött idő és megszerzett szakmai tapasztalat figyelembevételének hiánya – EK 39. cikk – Az 1612/68/EGK rendelet 7. cikke)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/12
            
         A Bíróság (második tanács) 2006. február 23-i ítélete – Az Európai Közösségek Bizottsága kontra Spanyol Királyság
   (C-205/04. sz. ügy) (1)
   
   (Tagállami kötelezettségszegés - Munkavállalók szabad mozgása - Közszolgálatban történő foglalkoztatás - A más tagállamok közszolgálatában munkaviszonyban töltött idő és megszerzett szakmai tapasztalat figyelembevételének hiánya - EK 39. cikk - Az 1612/68/EGK rendelet 7. cikke)
   (2006/C 131/21)
   Az eljárás nyelve: spanyol
   Felek
   
      Felperes: az Európai Közösségek Bizottsága (képviselő: G. Rozet meghatalmazott)
   
      Alperes: Spanyol Királyság (képviselő: N. Díaz Abad meghatalmazott)
   Tárgy
   Tagállami kötelezettségszegés – EK 39. cikk és a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (HL L 257., 2. o.; magyar nyelvű különkiadás 5. fejezet, 1. kötet, 15. o.) 7. cikke – A spanyol közszolgálatban való munkavállalás – Másik tagállam közigazgatásában közösségi polgárok által töltött szolgálatok gazdasági szempontból való elismerésének kötelezettsége
   Rendelkező rész
   
               1)
            
            
               A Spanyol Királyság – mivel nem fogadott el olyan törvényi rendelkezéseket, amelyek kifejezetten előírják a közösségi polgárok által egy másik tagállam közszolgálatában korábban töltött szolgálati időknek a spanyol közszolgálatban való elismerését a javadalmazási hatások vonatkozásában – nem teljesítette az EK 39. cikkből és a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet 7. cikkéből eredő kötelezettségeit.
            
         
               2)
            
            
               A Bíróság a Spanyol Királyságot kötelezi a költségek viselésére.
            
         
      (1)  HL C 168., 2004.6.26.